**TÁJÉKOZTATÓ**

**HÁTRALÉKRENDEZÉSI KÉRELEM IGÉNYBEVÉTELÉRŐL**

– **ÉLŐ SZEMÉLYI KÖLCSÖN ESETÉN** –

Hitelintézetünk figyelmébe ajánlja a hátralék részletekben történő megfizetésének lehetőségét az alábbi feltételekkel:

* A mellékelt „Hátralékrendezési kérelem” elnevezésű nyomtatvány kitöltött, **aláírt példányának** Hitelintézetünk részére történő **visszaküldése** postai úton (Takarékbank Minősítetthitel-kezelés területének címe) **vagy faxon** (telefonszám).
* A kérelem elbírálásának további feltétele az, hogy a **hátralék 25%-a** a törlesztő számlájára **befizetése/átutalása kerüljön a kérelem beadásának napjáig**.

* A hátralékos tartozás 25%-ának rendezését követően - a havonta esedékes törlesztő részlet teljesítésén felül – a Hitelintézet a fennmaradó hátralékos tartozás megfizetésére **maximum 4 havi részletfizetést tud engedélyezni**.

Felhívjuk figyelmét, hogy a csatolt „Hátralékrendezési kérelem” kitöltése nem jelenti a hátralékrendezési kérelem automatikus engedélyezését. **Hitelintézetünk minden esetben bírálatot végez, melynek eredményéről írásban értesíti Önt.**

Tájékoztatjuk, hogy a kérelem beadásának ténye nem mentesíti Önt a havonta teljesítendő fizetési kötelezettsége alól, továbbá nem jelent automatikus fizetési haladékot a hátralékos összeg megfizetésére.

Amennyiben pozitív döntés születik, abban az esetben a hátralékos tartozás megfizetésének ütemezését tartalmazó engedélyt Hitelintézetünk postai úton megküldi az Ön részére.

Tájékoztatjuk, hogy - a hátralékrendezési kérelem benyújtásától és pozitív döntés esetén a részletekben történő rendezésének engedélyétől függetlenül - Hitelintézetünknek jogában áll a hátralékos tartozás összegétől és a késedelmes napok számától függetlenül telefonon/levélben/SMS-ben értesíteni az ügyfeleket, (így Önt is) és felszólítani a fizetési kötelezettség teljesítésére. Üzletpolitikai döntés alapján került meghatározásra az értesítések időpontja, a levelek szövegezése és kiküldésük módja. *Egyénileg, ügyfelenként nincs lehetősége Hitelintézetünknek változtatni, valamint egyéni kéréseket teljesíteni, tekintettel a beállított automatizmusra.*

Felhívjuk figyelmét, hogy a tartozás részletekben történő rendezése nem ad felmentést a KHR (volt BAR) rendszerbe történő rögzítési kötelezettség alól, amennyiben késedelme eléri a központi hitelinformációs rendszerről szóló 2011.évi CXXII. tv. 11. § (1) szerinti határt, azaz ha a késedelembe esés időpontjában érvényes legkisebb összegű havi minimálbérösszeget meghaladó késedelem folyamatosan 90 napja fennáll.

Tájékoztatjuk továbbá, hogy a hátralékrendezési kérelem ellenére – a részletfizetés engedélyezése estén is – a hátralékos tartozásra késedelmi kamatot és a szerződés típustól függően nem szerződésszerű pénzügyi teljesítéssel összefüggő ügyintézési költséget számít fel a Hitelintézet.

**Kiemelten felhívjuk figyelmét arra, hogy bármely törlesztő-, illetve pozitív döntés esetén hátralékrészlet megfizetésének elmulasztása a behajtási folyamat folytatását vonja maga után.**

A programban való részvételhez szükséges nyomtatványok beszerzésével kapcsolatban, illetve további tájékoztatásért Ügyfeleink a Hitelintézetünkhöz az alábbi elérhetőségeken fordulhatnak:

* levélcím: 1117 Budapest, Magyar tudósok körútja 9.
* e-mail: kozpont@takarek.hu, www.takarekbank.hu
* Hitelintézet fiókjában
* a nap 24 órájában elérhető +36 1 2121 100 -as telefonszámon

*Bízunk együttműködésében és a hátralék mielőbbi rendezésében!*

*.....................................................*

*Takarékbank Zrt.*